

**ПРИЛОЖЕНИЕ IІ**

**Действия, препоръчани на органите на държавите членки, промишлеността и гражданското общество**

|  |
| --- |
| **Органите на държавите членки се насърчават:**   * Да разработват и прилагат национални стратегии и планове за действие относно обезлесяването и деградацията на горите, включително:   + информационни кампании и ангажираност със съответните предприятия;   + доброволни ангажименти в подкрепа на заложената в настоящото съобщение цел, по-специално за намаляване на търсенето от страна на ЕС на продукти от вериги на доставки, свързани с обезлесяване и деградация на гори;   + действия за насърчаване на прозрачността на веригите на доставки. * Да подкрепят държавите партньори при:   + подобряване на съответните политически и регулаторни рамки;   + подобряване на иновативните инструменти за финансиране (например „зелените“ облигации);   + усъвършенстване на плащанията за схеми за екосистемни услуги;   + насърчаване на националните банкови сектори да подкрепят инвестициите в устойчиво селско стопанство, горско стопанство и инфраструктура. * В рамките на сътрудничеството за развитие:   + да гарантират, че финансовото участие не допринася за обезлесяването и деградацията на горите;   + да увеличат подкрепата, предоставяна за устойчивото селско стопанство, агролесовъдството, агроекологията и друго устойчиво на изменението на климата или биологично земеделие, включително за дребните земеделски стопани, с цел да се осигурят устойчиви вериги за създаване на стойност в селското и горското стопанство;   + да подпомагат управлението на защитени горски територии, устойчивото управление на горите и усилията за възстановяване на деградирали гори, включително залесяване и повторно залесяване;   + да подпомагат действията за защита на правата на коренното население и местните общности и за подобряване на поземленото управление и правоприлагането. * Да продължат да работят активно с други държави и ключови заинтересовани страни в многостранен контекст, например в многостранните споразумения в областта на околната среда, политическите процеси и форуми (напр. агенциите и комитетите на ООН), да подкрепят приемането и прилагането на стриктни ангажименти и разпоредби за спиране на обезлесяването и деградацията на горите. * Да включват все по-активно разпоредби относно устойчиви вериги за създаване на стойност в търговските споразумения, като се поставя специален акцент върху обезлесяването, в контекста на ОИСР и други важни форуми. * Да предоставят принос в научните изследвания и иновациите във връзка със спирането на обезлесяването и деградацията на горите чрез национални и европейски програми за финансиране. * Да оказват подкрепа за международното и двустранното сътрудничество, както и за сътрудничеството със съответните научноизследователски институции и организации, работещи по въпросите на обезлесяването и деградацията на горите. |
| **Промишлеността се приканва:**   * Да поеме доброволни ангажименти в подкрепа на заложената в настоящото съобщение цел, по-специално за намаляване на използването на продукти от вериги на доставки, свързани с обезлесяване и деградация на гори, и за насърчаване на прозрачността на веригите на доставки. * Да интегрира свързаните с обезлесяването съображения в действията на предприятията, засягащи корпоративната социална отговорност/отговорното бизнес поведение. * Да подкрепя напредъка към устойчиви практики на земеползване и намаляване на натиска върху горите. * Да подкрепя инвестициите в устойчивото управление на горите, възстановяването и повторното залесяване на деградирали горски ландшафти и екосистеми. * Да увеличи усилията за предоставяне на възможности и защита на правата на коренното население и местните общности, включително правата на владеене на земи и гори и трудовите права. * Да прилага активно интегрирани трансгранични действия за спиране на обезлесяването и деградацията на горите. * Да засили сътрудничеството и партньорствата с международните органи в областта на суровините и съответните инициативи и ключови заинтересовани страни за справяне с обезлесяването и деградацията на горите. * Да гарантира, че инвестициите не допринасят за обезлесяването и деградацията на горите и увеличават прозрачността. * Да засили подкрепата за научноизследователски и развойни дейности в области от пряко значение за изпълнение на заложените в съобщението цели и да използва по-широко инструментите за наблюдение и проследяване по цялата верига на доставки. |
| **Гражданското общество се насърчава:**   * Да мобилизира своите мрежи за повишаване на осведомеността по въпроса за обезлесяването и деградацията на горите и да популяризира целите на настоящото съобщение. * Да подпомага защитата на правата на коренното население и местните общности, включително правата на владеене на земи и гори, чрез подпомагане на специално обособени механизми, организации на гражданското общество, защитници на правата на човека и на поземлените права и процесите на участие, както и чрез предоставяне на експертен опит и обмен на най-добри практики. * Да изпълнява активна роля в интегрираните трансгранични действия за спиране на обезлесяването и деградацията на горите. * Да продължава да работи за повишаване на осведомеността относно обезлесяването и деградацията на горите в рамките на всички важни международни форуми. * Да допринася за увеличаване на прозрачността, свързана с инвестициите. * Да допринася за проследимостта и прозрачността на веригите на доставки. |